钦定古今图书集成/明伦汇编/氏族典/第284卷 > 黄震
## 钦定古今图书集成/明伦汇编/氏族典/第284卷 > 黄震

按《宋史黄震传》：“震字伯起，建州浦城人，进士及第，累
迁著作佐郎、尚书都官员外郎，提点湖北路刑狱，还
判三司磨勘司，擢江淮发运使。先是，李溥自三司小
吏为发运使十馀年，奸赃狼籍，丁谓党之，无敢言者。
震发溥奸赃数十事，溥坐废，而震亦为溥讼，夺一官
罢。及谓贬，乃复官知饶州，徙广东转运使。震在真宗”
朝数论事，既卒，诏进其官一等。